ओडिशा में Covid-19 के 730 नए मामले, 16 और लोगों की मौत
ओडिशा में कोविड-19 के 730 नए मामले सामने आने के बाद राज्य में संक्रमण के मामले बढ़कर 3,16,001 हो गए। वहीं 16 और लोगों की मौत के बाद मृतक संख्या बढ़कर 1,687 हो गई।
भुवनेश्वर: ओडिशा में कोविड-19 के 730 नए मामले सामने आने के बाद राज्य में संक्रमण के मामले बढ़कर 3,16,001 हो गए। वहीं 16 और लोगों की मौत के बाद मृतक संख्या बढ़कर 1,687 हो गई। स्वास्थ्य विभाग के एक अधिकारी ने बताया कि सामने आए नए मामलों में से 419 लोग पृथक केन्द्रों में संक्रमित मिले और 311 लोग पहले से संक्रमित लोगों के सम्पर्क में आए लोगों की पहचान करते समय संक्रमित पाए गए।अधिकारी ने बताया कि मयूरभंज में सबसे अधिक 68 मामले सामने आए। इसके बाद खुर्दा में 65 और सुंदरगढ़ में 57 मामले सामने आए। सुंदरगढ़ में चार,पुरी में तीन, खुर्दा में दो और अंगुल, बारगढ़, भद्रक, कटक, ढेंकनाल, गंजाम और जाजपुर जिले में एक-एक मरीज की मौत हो गई।अधिकारी ने बताया कि राज्य में अभी 6,887 लोगों का इलाज चल रहा है और 3,07,374 लोग संक्रमण मुक्त हो चुके हैं।